**Bloque de materias troncais**

**Xeografía e Historia**

Introdución

O coñecemento da sociedade, a súa organización e o seu funcionamento ao longo do tempo, é esencial para poder entender o mundo actual. Coñecer o espazo onde se desenvolven as sociedades, os recursos naturais e o uso que se lles deu achéganos datos sobre o pasado e permítenos anticipar algúns dos problemas do futuro.

As disciplinas de Xeografía e Historia son dous importantes eixes vertebradores para o coñecemento da sociedade, xa que abranguen a realidade humana e social desde unha perspectiva global e integradora, e ofrecen unha maior capacidade para a estruturación dos feitos sociais. Malia isto, a sociedade actual, cada vez máis complexa, require a intervención doutras disciplinas como a economía, a socioloxía, a ecoloxía ou a historia da arte, que achegan análises diferentes e complementarias, para a mellor comprensión da realidade social.

En ESO, a materia de Xeografía e Historia pretende afondar nos coñecementos adquiridos polo alumnado na educación primaria; favorecer a comprensión dos acontecementos, os procesos e os fenómenos sociais no contexto en que se producen, tendo sempre en consideración as escalas de estudo (o mundo, Europa, España e Galicia); analizar os procesos que dan lugar aos cambios históricos e seguir adquirindo as competencias necesarias para comprender a realidade do mundo en que viven, as experiencias colectivas pasadas e presentes, a súa orientación no futuro, así como o espazo en que se desenvolve a vida en sociedade.

A achega da materia de Xeografía e Historia ao desenvolvemento das competencias chave é moi salientable. Deste xeito, poderiamos dicir que a través da materia se desenvolven competencias que na práctica funcionan como propias (as competencias sociais e cívicas, en relación con contidos propios tanto de Historia como de Xeografía, e a competencia matemática e as competencias básicas en ciencia e tecnoloxía, en Xeografía); a competencia de conciencia e expresións culturais ten unha presenza destacada pola relación que o estudo das manifestacións artísticas e a evolución do pensamento e da cultura teñen na historia, e de maneira específica na historia da arte. A importancia que a materia ten para o desenvolvemento da competencia de sentido da iniciativa e espírito emprendedor evidénciase na dimensión conceptual desa competencia posta en relación con coñecementos de xeografía e historia económicas, pero tamén na dimensión máis procedemental dela.

O desenvolvemento das competencias de comunicación lingüística e dixital, e de aprender a aprender, impregnan todo o currículo de Xeografía e Historia, pois presentan unha dimensión instrumental que nos obriga a telas presentes ao longo dos catro cursos de ESO.

A Xeografía organízase, no primeiro ciclo, nos bloques titulados "O medio físico" e "O espazo humano", e en cuarto curso céntrase na globalización.

A Historia estuda as sociedades ao longo do tempo, seguindo un criterio cronolóxico ao longo dos dous ciclos de ESO.

Na secuencia dos tres primeiros cursos de ESO tivéronse en especial consideración dous factores: por unha banda procurouse unha repartición o máis equilibrada posible entre a Xeografía e a Historia nos tres cursos e, por outra, intentouse secuenciar do xeral ao particular, traballando nos primeiros cursos con contidos máis globalizados e incrementando o nivel de complexidade á medida que se avanza na etapa. Dese xeito, procúrase ir da identificación e da localización dos primeiros cursos en xeografía cara a realización de tarefas máis elaboradas no remate da etapa. A Historia recibe un tratamento semellante, pois os contidos cos que o alumnado traballará nos primeiros cursos presentan un enfoque máis xeral, que abrangue o devir humano ata o século XVIII e deixa o derradeiro curso da etapa para o estudo da historia contemporánea. En todo caso, a evolución histórica dos dereitos da muller ata a actualidade debe formar parte do desenvolvemento curricular a aplicar na aula.

Deberase ter en conta o traballo de todos os elementos transversais do currículo cando cumpra. Neste sentido, merecen unha mención especial a educación cívica, a comprensión de lectura, a expresión oral e escrita, e o traballo con tecnoloxías da información e da comunicación. A materia de Xeografía e Historia é un vehículo adecuado para animar ao emprendemento. Ademais, o desenvolvemento sustentable e o medio, os riscos de explotación e o abuso e maltrato son ineludibles.

O tratamento metodolóxico da materia débese axustar ao nivel competencial inicial do alumnado, partindo cando cumpra de aprendizaxes máis simples, respectando ritmos e estilos de aprendizaxe que teñan en conta a atención á diversidade. Xeografía e Historia permite desenvolver metodoloxías activas, nas que o traballo individual e cooperativo e a aprendizaxe por proxectos estean permanentemente presentes, con elaboración de diferentes tipos de materiais, integrando de xeito especial as tecnoloxías da información e da comunicación e cun enfoque orientado á realización de tarefas e á resolución de problemas. É moi importante ter presente o papel do/da docente como orientador/a, promotor/a e facilitador/a do desenvolvemento competencial do alumnado, e non esquecer a adecuada coordinación entre docentes.

|  | Xeografía e Historia. 1º ciclo de ESO. 2º curso | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias clave |
|  | Bloque 1. O medio físico | | |  |
| * b * e * f * g | * B1.1. Localización. Latitude e lonxitude. | * B1.1. Localizar espazos xeográficos e lugares nun mapa ou nunha imaxe de satélite, utilizando datos de coordenadas xeográficas. | * XHB1.1.1. Localiza espazos xeográficos e lugares nun mapa de España e de Galicia, utilizando datos de coordenadas xeográficas. | * CAA * CMCCT * CD |
| * b * e * f * g * h | * B1.2. Características xerais do medio físico de España e de Galicia. | * B1.2. Ter unha visión global do medio físico de España e de Galicia, e das súas características xerais. | * XHB1.2.1. Enumera e describe as peculiaridades do medio físico español e galego. | * CAA * CMCCT * CD * CCL |
| * b * e * f * g * h | * B1.3. Medio físico de España: relevo e hidrografía. | * B1.3. Situar no mapa de España as unidades e os elementos principais do relevo peninsular, así como os grandes conxuntos ou espazos bioclimáticos. | * XHB1.3.1. Sitúa nun mapa físico as principais unidades do relevo español. | * CAA * CMCCT * CD |
| * XHB1.3.2. Describe as unidades de relevo con axuda do mapa físico de España. | * CAA * CMCCT * CD * CCL |
| * b * e * f * g * h | * B1.4. Medio físico de Galicia: relevo e hidrografía. | * B1.4. Situar no mapa de Galicia as unidades e os elementos principais do relevo, así como os grandes conxuntos ou espazos bioclimáticos. | * XHB1.4.1. Sitúa nun mapa físico as principais unidades do relevo galego. | * CAA * CMCCT * CD |
| * XHB1.4.2. Describe as unidades de relevo con axuda do mapa físico de Galicia. | * CAA * CMCCT * CD * CCL |
| * b * e * f * g * h | * B1.5. Clima: elementos e factores. Diversidade climática da Península Ibérica e de Galicia. | * B1.5. Coñecer e describir os grandes conxuntos bioclimáticos que conforman o espazo xeográfico español e galego. | * XHB1.5.1. Localiza nun mapa os grandes conxuntos ou espazos bioclimáticos de España. | * CAA * CMCCT * CD * CCL |
| * XHB1.5.2. Analiza e compara as zonas bioclimáticas españolas utilizando gráficos e imaxes. | * CAA * CMCCT * CD |
| * XHB1.5.3. Localiza nun mapa os espazos bioclimáticos de Galicia. | * CAA * CMCCT * CD |
| * b * e * f * g * m | * B1.6. Diversidade de paisaxes. Zonas bioclimáticas da Península Ibérica e de Galicia. | * B1.6. Coñecer os principais espazos naturais de España e de Galicia. | * XHB1.6.1. Distingue e localiza nun mapa as paisaxes de España e de Galicia. | * CAA * CMCCT * CD |
| * b * e * f * g * h * m * ñ | * B1.7. Medio natural e problemas ambientais en España. | * B1.7. Coñecer, describir e valorar a acción do ser humano sobre o ambiente español e galego, e as súas consecuencias. | * XHB1.7.1. Realiza procuras en medios impresos e dixitais referidas a problemas ambientais actuais en España e en Galicia, e localiza páxinas e recursos da web directamente relacionados con eles. | * CAA * CMCCT * CD * CCL |
|  | Bloque 2. O espazo humano | | |  |
| * b * c * e * f * g | * B2.1. Poboación mundial: modelos demográficos e movementos migratorios. | * B2.1. Comentar a información en mapas do mundo sobre a densidade de poboación e as migracións. | * XHB2.1.1. Localiza no mapa mundial os continentes e as áreas máis densamente poboadas. | * CAA * CMCCT * CSC * CD |
| * XHB2.1.2. Explica o impacto das ondas migratorias nos países de orixe e nos de acollemento. | * CAA * CMCCT * CSC * CD |
| * b * c * e * f * g * h | * B2.2. Poboación europea: distribución e evolución. | * B2.2. Analizar a poboación europea no relativo á súa distribución, evolución e dinámica, e ás súas migracións e políticas de poboación. | * XHB2.2.1. Explica as características da poboación europea. | * CAA * CCL * CSC * CD |
| * XHB2.2.2. Compara entre países a poboación europea segundo a súa distribución, a súa evolución e a súa dinámica. | * CAA * CMCCT * CSC * CD * CCL |
| * b * c * e * f * g * h | * B2.3. Poboación española: evolución, distribución e dinámica. Movementos migratorios. | * B2.3. Analizar as características da poboación española, a súa distribución, dinámica e evolución, e os movementos migratorios. | * XHB2.3.1. Explica a pirámide de poboación de España e das súas comunidades autónomas. | * CAA * CMCCT * CSC * CD * CCL |
| * XHB2.3.2. Analiza en distintos medios os movementos migratorios nas últimas tres décadas en España. | * CAA * CMCCT * CSC * CD * CCL |
| * b * c * e * f * g * h | * B2.4. Poboación de Galicia: evolución, distribución e dinámica. Movementos migratorios. | * B2.4. Analiza as características da poboación de Galicia, a súa distribución, dinámica e evolución, e os movementos migratorios | * XHB2.4.1. Coñece o proceso da emigración galega, as súas etapas e os destinos principais. | * CAA * CMCCT * CSC * CD * CCL |
| * b * c * e * f * g * h | * B2.5. Proceso de urbanización no planeta. | * B2.5. Sinalar nun mapamundi as grandes áreas urbanas, e identificar e comentar o papel das cidades mundiais como dinamizadoras da economía das súas rexións. | * XHB2.5.1. Realiza un gráfico con datos da evolución do crecemento da poboación urbana no mundo. | * CAA * CMCCT * CSC * CD * CCL |
| * XHB2.5.2. Sitúa no mapa do mundo as vinte cidades máis poboadas, di a que país pertencen e explica a súa posición económica. | * CAA * CMCCT * CSC * CD * CCL |
| * b * c * e * f * g * h | * B2.6. A cidade e o proceso de urbanización europeo. | * B2.6. Comprender o proceso de urbanización, os seus proles e os seus contras en Europa. | * XHB2.6.1. Resume elementos que diferencien o urbano e o rural en Europa. | * CAA * CMCCT * CSC * CD * CCL |
| * XHB2.6.2. Distingue os tipos de cidades do noso continente. | * CAA * CMCCT * CSC * CD * CCL |
| * b * c * e * f * g * h * ñ | * B2.7. A cidade e o proceso de urbanización en España e en Galicia. | * B2.7. Recoñecer as características das cidades españolas e galegas, e as formas de ocupación do espazo urbano. | * XHB2.7.1. Interpreta textos que expliquen as características das cidades de España e de Galicia, axudándose de internet ou de medios de comunicación escrita. | * CAA * CMCCT * CSC * CD * CCL |
| * b * c * e * f * g * h * m * ñ | * B2.8. Diversidade de medios naturais en España e en Galicia. | * B2.8. Coñecer os principais espazos naturais protexidos a nivel peninsular e insular. | * XHB2.8.1. Sitúa os parques naturais españois nun mapa, e explica a situación actual dalgúns deles. | * CAA * CMCCT * CSC * CD * CCL |
| * XHB2.8.2. Elabora gráficos de distinto tipo (lineais, de barra e de sectores) en soportes virtuais ou analóxicos, que reflictan información económica e demográfica de países ou áreas xeográficas a partir dos datos elixidos. | * CAA * CMCCT * CCL * CD |
| * b * c * e * f * g * h * m * ñ | * B2.9. Paisaxes no territorio español e galego. | * B2.9. Identificar as principais paisaxes humanizadas españolas e galegas, e identificalas por comunidades autónomas. | * XHB2.9.1. Clasifica as principais paisaxes humanizadas españolas a través de imaxes. | * CAA * CMCCT * CSC * CD * CCL |
| * b * c * e * f * g * h * m * ñ | * B2.10. Principais retos e problemas ambientais en España. | * B2.10. Coñecer e analizar os problemas e os retos ambientais que afronta España, a súa orixe e as posibles vías para afrontar estes problemas. | * XHB2.10.1. Compara paisaxes humanizadas españolas segundo a súa actividade económica. | * CAA * CMCCT * CSC * CD * CCL |
|  | Bloque 3. A historia | | |  |
| * f * l * ñ | * B3.1. Relación entre o pasado, o presente e o futuro a través da historia. | * B3.1. Recoñecer que o pasado non está "morto e enterrado", senón que determina o presente e os posibles futuros e espazos, ou inflúe neles. | * XHB3.1.1. Identifica elementos materiais, culturais ou ideolóxicos que son herdanza do pasado. | * CSC * CCEC |
| * g * l * ñ | * B3.2. Fontes históricas. | * B3.2. Identificar, nomear e clasificar fontes históricas, e explicar diferenzas entre interpretacións de fontes diversas. | * XHB3.2.1. Nomea e identifica catro clases de fontes históricas. | * CSC * CAA |
| * XHB3.2.2. Comprende que a historia non se pode escribir sen fontes, xa sexan estas restos materiais ou textuais. | * CSC * CAA |
| * l * ñ | * B3.3. Cambio e continuidade. | * B3.3. Explicar as características de cada tempo histórico e certos acontecementos que determinaron cambios fundamentais no rumbo da historia, diferenciando períodos que facilitan o seu estudo e a súa interpretación. | * XHB3.3.1. Ordena temporalmente algúns feitos históricos e outros feitos salientables, utilizando para iso as nocións básicas de sucesión, duración e simultaneidade. | * CSC * CMCCT |
| * XHB3.3.2. Realiza diversos tipos de eixes cronolóxicos e mapas históricos. | * CSC * CMCCT |
| * f * l * ñ | * B3.4. Tempo histórico. | * B3.4. Entender que os acontecementos e os procesos ocorren ao longo do tempo e á vez no tempo (diacronía e sincronía). | * XHB3.4.1. Entende que varias culturas convivían á vez en diferentes enclaves xeográficos. | * CSC * CMCCT |
| * l * h * ñ | * B3.5. Vocabulario histórico e artístico. | * B3.5. Utilizar o vocabulario histórico e artístico con precisión, inseríndoo no contexto adecuado. | * XHB3.5.1. Utiliza o vocabulario histórico e artístico imprescindible para cada época. | * CSC * CCL |
| * g * l | * B3.6. Idade Media: concepto e as subetapas (alta, plena e baixa Idade Media). | * B3.6. Caracterizar a alta Idade Media en Europa e recoñecer a dificultade da falta de fontes históricas neste período. | * XHB3.6.1. Utiliza as fontes históricas e entende os límites do que se pode escribir sobre o pasado. | * CSC * CAA |
| * a * c * d * g * l | * B3.7. Caída do Imperio Romano en Occidente: división política e invasións xermánicas. Imperio Bizantino e reinos xermánicos. | B3.7. Describir a nova situación económica, social e política dos reinos xermánicos. | * XHB3.7.1. Compara as formas de vida (en diversos aspectos) do Imperio Romano coas dos reinos xermánicos | * CSC * CAA |
| * a * c * d * g * l | * B3.8. Feudalismo. | * B3.8. Explicar a organización feudal e as súas consecuencias. | * XHB3.8.1. Caracteriza a sociedade feudal e as relacións entre señores e campesiños. | * CSC |
| * a * c * d * f * h * l * n | * B3.9. Islam. Península Ibérica: invasión musulmá. Evolución de Al-Andalus e dos reinos cristiáns. | * B3.9. Analizar a evolución dos reinos cristiáns e musulmáns, nos seus aspectos socioeconómicos, políticos e culturais. | * XHB3.9.1. Comprende as orixes do Islam e o seu alcance posterior. | * CSC * CCEC |
| * XHB3.9.2. Explica a importancia de Al-Andalus na Idade Media. | * CSC * CCEC * CMCCT * CCL |
| * g * h * l * n * ñ | * B3.10. Reconquista e repoboación. | * B3.10. Entender o proceso das conquistas e a repoboación dos reinos cristiáns na Península Ibérica e as súas relacións con Al-Andalus. | * XHB3.10.1. Interpreta mapas que describen os procesos de conquista e repoboación cristiás na Península Ibérica. | * CSC * CAA |
| * XHB3.10.2. Explica a importancia do Camiño de Santiago. | * CSC * CCEC * CCL |
| * l | * B3.11. Expansión comercial europea e recuperación das cidades. Crise da baixa Idade Media: a ‘Peste Negra’ e as súas consecuencias. | * B3.11. Entender o concepto de crise e as súas consecuencias económicas e sociais. | * XHB3.11.1. Comprende o impacto dunha crise demográfica e económica nas sociedades medievais europeas. | * CSC |
| * l * h * n * ñ | * B3.12. Arte románica, gótica e islámica. | * B3.12. Comprender as características e as funcións da arte na Idade Media. | * XHB3.12.1. Describe características da arte románica, gótica e islámica. | * CSC * CCEC * CCL |